1. **ZÁNKA KÖZSÉG ÖNKORMÁNYZATA**

8251 Zánka, Iskola u. 11.

**Szám:** ZAN/ 1720-2 /2025.

* 1. **JEGYZŐKÖNYV**

|  |  |
| --- | --- |
| **Készült:** | Zánka Község Önkormányzata Képviselő-testülete **2025. szeptember 23. napján 15:30 órakor** megtartott **nyilvános** üléséről |
| **Az ülés helye:** | Községháza – tárgyaló  (8251 Zánka, Iskola u. 11.) |
| **Jelen vannak:** | dr. Oláh Kálmán polgármester  Kamondi Tamás képviselő  Mózes Krisztián képviselő  Péringer Antal képviselő  Takács Péter képviselő |
| **Igazoltan távol:** | Böhm Tamás alpolgármester  Szabó Gergely képviselő |
| **Tanácskozási joggal megjelent:** | dr. Kiss Balázs Tamás aljegyző |

**dr. Oláh Kálmán polgármester:** Köszönti az ülésen megjelenteket. Megállapítja, hogy a képviselő-testület 5 fő jelenlétével határozatképes, az ülést megnyitja. Javasolja, hogy a mai ülésen a meghívóban szereplő napirend kerüljön megtárgyalásra.

*A napirendet a képviselő-testület egyhangú szavazással elfogadja.*

**NAPIREND:**

|  |  |
| --- | --- |
| **1)** | **Zánka Község Önkormányzata Szervezeti és Működési Szabályzatáról szóló 11/2019. (X.21.) önkormányzati rendeletének módosítása**  *Előterjesztő: dr. Oláh Kálmán polgármester* |
| **2)** | **Önerő igazolása a Balaton Fejlesztési Tanács által kiírt „településfejlesztést szolgáló beruházások támogatása” tárgyú pályázat benyújtásához**  *Előterjesztő: dr. Oláh Kálmán polgármester* |
| **3)** | **Kötelező felvételt biztosító általános iskolai körzethatárok véleményezése**  *Előterjesztő: dr. Oláh Kálmán polgármester* |
| **4)** | **Fogorvosi helyettesítés tudomásul vétele**  *Előterjesztő: dr. Oláh Kálmán polgármester* |
| **5)** | **Balatonfüredi Önkormányzati Tűzoltóság támogatási kérelme**  *Előterjesztő: dr. Oláh Kálmán polgármester* |

**A NAPIREND TÁRGYALÁSA**

|  |  |
| --- | --- |
| **1)** | **Zánka Község Önkormányzata Szervezeti és Működési Szabályzatáról szóló 11/2019. (X.21.) önkormányzati rendeletének módosítása**  *Előterjesztő: dr. Oláh Kálmán polgármester* |

**dr. Oláh Kálmán polgármester:** Az SZMSZ 3. melléklete hatálytalan jogszabályi hivatkozást tartalmaz, amelyet hatályon kívül kell helyezni.

**Péringer Antal képviselő:** Célszerűnek tartaná, hogy a jegyzőkönyveket kapják meg előzetesen a képviselő-testületi tagok, hogy biztosan úgy kerüljenek a hozzászólások rögzítésre, ahogyan azokat szánták. Erre három napot kér.

**dr. Kiss Balázs Tamás aljegyző:** Ennek semmi akadálya nincsen.

**dr. Oláh Kálmán polgármester:** Kérdezi, hogy van-e valakinek kérdése, észrevétele, javaslata?

*Kérdés, vélemény, javaslat, hozzászólás nem hangzik el, dr. Oláh Kálmán polgármester a határozati javaslatot szavazásra teszi fel.*

**Zánka Község Önkormányzata Képviselő-testülete 5 igen szavazattal – egyhangúlag – az alábbi határozatot hozza:**

|  |  |
| --- | --- |
| **15/2025. (IX.24.)** | **ÖNKORMÁNYZATI RENDELET**  Zánka Község Önkormányzata Képviselő–testülete Zánka Község Önkormányzata Szervezeti és Működési Szabályzatáról szóló 11/2019. (X.21.) önkormányzati rendelet módosításáról szóló rendelet–tervezetet elfogadja, és 15/2025. (IX.24.) számon önkormányzati rendeletei közé iktatja. |

|  |  |
| --- | --- |
| **2)** | **Önerő igazolása a Balaton Fejlesztési Tanács által kiírt „településfejlesztést szolgáló beruházások támogatása” tárgyú pályázat benyújtásához**  *Előterjesztő: dr. Oláh Kálmán polgármester* |

**dr. Oláh Kálmán polgármester:** A Balaton Fejlesztési Tanácsnál véderdő és sétautak kialakítására lehet pályázni. A pályázat 90 %-os intenzitású, így a fennmaradó önerő rendelkezésre állásáról határozatot kell hozni. Azzal a módosítással teszi fel a határozati javaslatot, hogy a tartalék terhére 1,5 helyett 2 millió forint önerőt javasol biztosítani, hogy biztosan beleférjenek az összegbe.

**Péringer Antal képviselő:** Mennyi a teljes beruházás összege?

**dr. Oláh Kálmán polgármester:** Ezt nem tudja jelenleg megmondani. Kérdezi, hogy van-e valakinek kérdése, észrevétele, javaslata?

*Kérdés, vélemény, javaslat, hozzászólás nem hangzik el, dr. Oláh Kálmán polgármester a módosított határozati javaslatot szavazásra teszi fel.*

**Zánka Község Önkormányzata Képviselő-testülete 5 igen szavazattal – egyhangúlag – az alábbi határozatot hozza:**

|  |  |
| --- | --- |
| **82/2025. (IX.23.)** | **Z. ÖNKORMÁNYZATI HATÁROZAT**  Zánka Község Önkormányzatának Képviselő-testülete a *„településfejlesztést szolgáló beruházások”* keretében benyújtott, véderdő és sétautak kialakítása, a támogatási cél megvalósításához szükséges **bruttó 2.000.000 Ft saját erővel rendelkezik** és azt a költségvetési rendelet tartaléka terhére **biztosítja**.  Felhatalmazza a polgármestert a saját erővel való rendelkezésre és az egyéb szükséges intézkedések megtételére.  **Határidő:** azonnal  **Felelős:** polgármester |

|  |  |
| --- | --- |
| **3)** | **Kötelező felvételt biztosító általános iskolai körzethatárok véleményezése**  *Előterjesztő: dr. Oláh Kálmán polgármester* |

**dr. Oláh Kálmán polgármester:** Az iskolai körzethatárokat minden évben véleményeznie kell az önkormányzatnak. A településen továbbra is a Bozzay Pál Általános Iskola biztosítja a kötelező felvételt. Kérdezi, hogy van-e valakinek kérdése, észrevétele, javaslata?

*Kérdés, vélemény, javaslat, hozzászólás nem hangzik el, dr. Oláh Kálmán polgármester a határozati javaslatot szavazásra teszi fel.*

**Zánka Község Önkormányzata Képviselő-testülete 5 igen szavazattal – egyhangúlag – az alábbi határozatot hozza:**

|  |  |
| --- | --- |
| **83/2025. (IX.23.)** | **Z. ÖNKORMÁNYZATI HATÁROZAT**  Zánka Község Önkormányzata Képviselő-testülete a Balatonfüredi Tankerületi Központ által összeállított, Zánka Község közigazgatási területére vonatkozó kötelező felvételt biztosító általános iskolai körzethatárral egyetért, annak módosítását a következő (2026/2027.) tanévre vonatkozóan nem tartja szükségesnek.  A Zánkai Közös Önkormányzati Hivatal Jegyzőjének nyilvántartásában Zánka településen lakóhellyel, ennek hiányában tartózkodási hellyel rendelkező, hátrányos helyzetű általános iskolába járó gyermek nem szerepel.  **Határidő:** 2025. október 15.  **Felelős:** polgármester |

|  |  |
| --- | --- |
| **4)** | **Fogorvosi helyettesítés tudomásul vétele**  *Előterjesztő: dr. Oláh Kálmán polgármester* |

**dr. Oláh Kálmán polgármester:** Dr. Hargitai Zsolt fogorvos jelezte, hogy egészségügyi okokból 2025. november 17-től jövő év elejéig nem fog tudni dolgozni. Helyettesítéséről Dr. Kara Katalin gondoskodik a balatonakali rendelőben. Kéri, hogy a testület a helyettesítést határozatban vegye tudomásul.

**Péringer Antal képviselő:** Zánkán nem lesz rendelés?

**dr. Oláh Kálmán polgármester:** Sajnos csak így tudja megoldani a helyettesítést. Kérdezi, hogy van-e valakinek kérdése, észrevétele, javaslata?

*Kérdés, vélemény, javaslat, hozzászólás nem hangzik el, dr. Oláh Kálmán polgármester a határozati javaslatot szavazásra teszi fel.*

**Zánka Község Önkormányzata Képviselő-testülete 5 igen szavazattal – egyhangúlag – az alábbi határozatot hozza:**

|  |  |
| --- | --- |
| **84/2025. (IX.23.)** | **Z. ÖNKORMÁNYZATI HATÁROZAT**  Zánka Község Önkormányzata Képviselő-testülete Dr. Hargitai Zsolt fogorvos tájékoztatását, miszerint a balatonakali rendelőben Dr. Kara Katalin fogja helyettesíteni, tudomásul veszi. |

|  |  |
| --- | --- |
| **5)** | **Balatonfüredi Önkormányzati Tűzoltóság támogatási kérelme**  *Előterjesztő: dr. Oláh Kálmán polgármester* |

**dr. Oláh Kálmán polgármester:** A Balatonfüredi Önkormányzati Tűzoltóság finanszírozási problémákkal küzd, ezért kéri az önkormányzatot, hogy részünkre támogatást nyújtson. Képviselői javaslatra 100.000 Ft összegű támogatást javasol nyújtani a Tűzoltóságnak. Kérdezi, hogy van-e valakinek kérdése, észrevétele, javaslata?

*Kérdés, vélemény, javaslat, hozzászólás nem hangzik el, dr. Oláh Kálmán polgármester a határozati javaslatot szavazásra teszi fel.*

**Zánka Község Önkormányzata Képviselő-testülete 5 igen szavazattal – egyhangúlag – az alábbi határozatot hozza:**

|  |  |
| --- | --- |
| **85/2025. (IX.23.)** | **Z. ÖNKORMÁNYZATI HATÁROZAT**  Zánka Község Önkormányzata Képviselő-testülete a Balatonfüredi Önkormányzati Tűzoltóság **100.000 Ft** összegű támogatását jóváhagyja.  A képviselő-testület a támogatást előfinanszírozással biztosítja.  A támogatás forrása a 2025. évi költségvetésről szóló önkormányzati rendelet.  Felhatalmazza a polgármestert a támogatási szerződés aláírására.  **Határidő:** azonnal  **Felelős:** polgármester |

Több napirendi pont nem lévén dr. Oláh Kálmán polgármester megköszöni a nyilvános ülésen való részvételt, és azt **15:50** órakor bezárja.

*K. m. f.*

|  |  |
| --- | --- |
| **dr. Oláh Kálmán**  polgármester | **dr. Varga Viktória**  jegyző |
| A jegyzőkönyv elkészítéséért felelős: | **dr. Kiss Balázs Tamás**  aljegyző |